એડિસન, ન્યુ જર્સીઃ એનજીઓ પ્રોજેક્ટ લાઇફનો હવે વૈશ્વિક સ્તરે પ્રારંભ થયો છે. તાજેતરમાં પ્રોજેક્ટ લાઇફની અમેરિકામાં શરૂઆત થઈ છે. 40 વર્ષની બિનનફાકારક સંસ્થા પ્રોજેક્ટ લાઇફ પર્યાવરણ સુરક્ષા, થેલેસેમિયા પ્રિવેન્શન, શિક્ષણ, આરોગ્ય, મહિલા સશક્તીકરણની પહેલ વગેરે સેવાકીય કાર્યો માટે લોકપ્રિય છે. અમેરિકામાં પ્રોજેક્ટ લાઇફ એનજીઓનો આરંભ પરીખ વર્લ્ડવાઇડ મિડિયાના ફાઉન્ડર-ચેરમેન પદ્મશ્રી ડો. સુધીર પરીખના હસ્તે 27મી જૂન, બુધવારે ન્યુ જર્સીના ફોર્ડ્સમાં રોયલ આલ્બર્ટ્સ પેલેસમાં કરવામાં આવ્યો હતો. આ પ્રારંભ પ્રસંગે ભારતથી આવેલા પ્રોજેક્ટ લાઇફના પ્રતિનિધિઓ મિત્તલ કોટીચા શાહ અને હૃષીકેશ પંડ્યા ઉપસ્થિત રહ્યા હતા.